তথ্যওসম্প্রচারমন্ত্রক
সংবিধান রচনা – ই-ফোটো প্রদর্শনীর সূচনা
নতুন দিল্লি, ২৭ অগাস্ট ,২০২১
ভারতের স্বাধীনতার ৭৫ বছর উপলক্ষে 'আজাদি-কা-অমৃত মহোৎসব'-এর অঙ্গ হিসেবে তথ্য ও সম্প্রচার মন্ত্রক শুরু করছে একাধিক ই-ফটো প্রদর্শনীর । এটা চলবে সারা বছর ধরে। স্বাধীনতা সংগ্রামের বিভিন্ন দিক তুলে ধরা হবে । এর মধ্যে প্রথমটি হল ‘মেকিং অফ দ্য কন্সটিটিউশন’ বা সংবিধান রচনা । ভার্চুয়াল এই প্রদর্শনীর আজ উদ্বোধন হয়েছে নতুন দিল্লিতে ।
ই-ফটো এক্সিবিশনে সংবিধান রচনার ছবি প্রদর্শিত হয়েছে । আছে প্রায় ৩০-টি বিরল ছবি । এআইআর আর্কাইভ এবং ফিল্ম ডিভিশন থেকে পাওয়া ভিডিও এবং ভাষণও আছে এর সঙ্গে । ই-ফটো প্রদর্শনীতে সাংবিধানিক সভার গঠন থেকে সংবিধান গৃহীত হওয়া এবং শেষ পর্যন্ত ভারতের প্রথম সাধারণতন্ত্র দিবস উদযাপন বিবৃত হয়েছে ।
প্রদর্শনীটি পাওয়া যাবে https://constitution-of-india.in/ -তে ।
ই-ফটো এক্সিবিশনের মুখ্য বিষয় –
ই-ফটো প্রদর্শনী শুরু হচ্ছে ভারতের সংসদের ছবি দিয়ে । যা সংবিধান এবং ডঃ বি আর আম্বেদকরের প্রতিনিধি স্বরূপ । ডঃ বি আর আম্বেদকর সংবিধানের জনক বলে পরিচিত । সংবিধান রচনায় তাঁর প্রভূত অবদানের জন্য ।
সাংবিধানিক সভা গঠন এবং সভার প্রথম বৈঠক সাংবিধানিক সভা নির্বাচিত জন প্রতিনিধিদের নিয়ে গঠিত সংবিধানের খসড়া রচনা এবং গ্রহণের জন্য । এই সভার প্রথম বৈঠক হয় ৯-ই ডিসেম্বর, ১৯৪৬ ।
ডঃ রাজেন্দ্র প্রসাদ রাষ্ট্রপতি পদে নিযুক্ত হলেন – স্বাধীনতা সংগ্রামী, আইনজীবী, শিক্ষাবিদ ডঃ রাজেন্দ্র প্রসাদ ১৯৫০-এ ভারতের প্রথম রাষ্ট্রপতি হন এবং সাংবিধানিক সভার প্রথম নির্বাচিত প্রেসিডেন্ট হন ।
উদ্দেশ্যমূলক সংকল্পগুলির প্রস্তাবনা এবং গ্রহণ  – ১৯৪৬-এর ১৩-ই ডিসেম্বর পণ্ডিত জওহরলাল নেহরু ‘অবজেকটিভ রেজোউলেশন’ বা উদ্দেশ্যমূলক সংকল্প পেশ করেন । এটি সংবিধান রচনার জন্য দর্শন এবং নীতিনির্দেশ যুগিয়েছিল । এটাই পরে ভারতীয় সংবিধানের প্রস্তাবনার রূপ নেয় ।
জাতীয় পতাকা গৃহীত  – ১৯৪৭-এর ২২-শে জুলাই সাংবিধানিক সভার বৈঠকে ভারতের জাতীয় পতাকা গৃহীত হয় এবং এটাই পরে ১৫-ই অগাস্ট ১৯৪৭-এ সরকারি পতাকা হিসেবে স্বীকৃত হয় । ভারতের পতাকায় তিনটি রং আছে, যথা – গেরুয়া, সাদা এবং সবুজ এবং কেন্দ্রে নেভিব্লু রং-এর ২৪-টি শিরা বিশিষ্ট অশোকচক্র ।
স্বাধীন ভারত  – এই দিনে ব্রিটিশের হাত থেকে ক্ষমতা হস্তান্তর হয় ভারতের হাতে। একাধিক স্বাধীনতা সংগ্রামীদের সহযোগিতায় । যাদের প্রয়াসে স্বাধীনতা বাস্তব হয়ে ওঠে ভারতের পক্ষে ।
খসড়া কমিটি  – খসড়া তৈরি করেন বিভিন্ন জাতি, অঞ্চল, ধর্ম, লিঙ্গ প্রভৃতির ২৯৯ জন প্রতিনিধি । খসড়া কমিটি এবং তার সদস্যরা ভারতীয় সংবিধান রচনায় অত্যন্ত প্রভাবশালী ভূমিকা নেন কমিটি স্তরে এবং সাংবিধানিক সভায় আলোচনায় ।
ভারতের সংবিধান পাশ এবং গৃহীত হল  – এই দিনটি সংবিধান দিবস অথবা জাতীয় আইন দিবস হিসেবে পরিচিত । উদযাপিত হয় ভারতীয় সংবিধান গৃহীত হওয়ার স্মরণে । এই সাংবিধানিক সভা কার্যকর হয় ২৬-শে জানুয়ারি, ১৯৫০ ।
সাংবিধানিক সভার শেষ বৈঠক  – সাংবিধানিক সভার শেষ বৈঠকে ২২-টি পর্বে বিভক্ত ৩৯৫-টি ধারা এবং ৮-টি তফশিল সহ ভারতীয় সংবিধান স্বাক্ষরিত হয় এবং সর্বজন দ্বারা গৃহীত হয় ।
সংবিধান কখন থেকে বলবৎ হল  – সংবিধান ভারত সরকার আইন ১৯৩৫-এর স্থলাভিষিক্ত হয় । ডোমিনিয়ন অফ ইন্ডিয়া হয় রিপাবলিক অফ ইন্ডিয়া ।
প্রথম সাধারণ নির্বাচন  – ভারতের সাধারণ নির্বাচন অনুষ্ঠিত হয় ১৯৫১-এর ২৫-শে অক্টোবর থেকে ১৯৫২-র ২১-শে ফেব্রুয়ারির মধ্যে । ১৯৪৭-এর অগাস্টে স্বাধীনতার পর লোকসভায় এটি প্রথম নির্বাচন । ভারতীয় সংবিধানের অধীনে এটি পরিচালিত হয় । যা গৃহীত হয়েছিল ১৯৪৯-এর ২৬-শে নভেম্বর ।
ই-ফটো প্রদর্শনীতে আলোচনা এবং প্রশ্নোত্তরের অতিরিক্ত ব্যবস্থা আছে । পাঠকের জন্য ১০-টি প্রশ্ন রাখা হয়েছে । নাগরিকদের' জন ভাগিদারীর মাধ্যমে জন আন্দোলন'নিশ্চিত করতে এবং পাঠকদের সম্পৃক্ততা বাড়াতে এই উদ্যোগ ।
এই ই-ফটো প্রদর্শনী হিন্দি এবং ইংরেজি ছাড়াও ১১-টি অন্য ভাষায় পাওয়া যাবে ।
এটির লিঙ্ক পাওয়া যাবে এমআইবি, বিওসি, পিআইবি, ডিডি, এআইআর এবং এমআইবি-র আঞ্চলিক অফিস এবং অন্যান্য মন্ত্রকের ওয়েবসাইটে । এছাড়া এই লিঙ্ক পাওয়া যাবে স্থানীয় বিশ্ববিদ্যালয় এবং কলেজ, স্কুলে, আঞ্চলিক পিআইবি, আরওবি কার্যালয়ের দ্বারা । এছাড়াও তাদের নিজ নিজ সোস্যাল মিডিয়া প্ল্যাটফর্মেও এটি পাওয়া যাবে ।
ফেসবুক, ট্যুইটার, ইউটিউব-এর মতো বিভিন্ন সামাজিক মাধ্যমেও এটি প্রচারিত হবে । #AmritMahotsav ব্যবহার করে পাঠকরা এই বিষয় সংক্রান্ত পোস্ট বা শেয়ার করতে পারবেন ।
সৌরভ সিং ।
CG/SS/NR
(Visitor Counter : 3280